Ir-Regolament tal-Kummissjoni (KE) Nru 762/2003
tat- 30 ta' April 2003
jemenda r-Regolament (KE) Nru 2368/2002 li jimplimenta l-iskema ta' ċertifikazzjoni tal-Proċess Kimberley għall-kummerċ internazzjonali fid-djamanti ħorox
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 2368/2002 ta' l-20 ta' Diċembru 2002 li jimplimenta l-iskema ta' ċertifikazzjoni tal-Proċess Kimberley għall-kummerċ internazzjonali fid-djamanti ħorox [1], kif l-aħħar emendat bir-Regolament tal-Kummissjoni (KE) Nru 418/2003 [2], u partikolarment l-Artikolu 17 ta' l-imsemmi,
Billi:
(1) Il-Kummissjoni rċevit applikazzjonijiet mingħand l-Antwerpsche Diamantkring CV, Beurs voor Diamanthandel CV, Diamantclub van Antwerpen CV u Vrije Diamanthandel NV biex ikunu elenkati fl-Anness V tar-Regolament (KE) Nru 2368/2002 (hawnhekk iżjed ‘il quddiem: ir-Regolament).
(2) L-Antwerpsche Diamantkring CV, Beurs voor Diamanthandel CV, Diamantclub van Antwerpen CV u Vrije Diamanthandel NV ipprovdu l-Kummissjoni b'informazzjoni biex jipprovaw li huma aderixxew mal-ħtiġijiet ta' l-Artikolu 17 tar-Regolament, u partikolarment bl-adozzjoni ta' Kodiċi ta' Ġestjoni li għandu jkun vinkolanti għall-membri kollha tagħhom.
(3) Fuq il-bażi ta' l-informazzjoni provduta, il-Kummissjoni waslet għall-konklużjoni li l-elenkar tal-Antwerpsche Diamantkring CV, Beurs voor Diamanthandel CV, Diamantclub van Antwerpen CV u Vrije Diamanthandel NV fl-Anness V tar-Regolament huwa ġustifikat.
(4) Il-miżuri provduti f'dan ir-Regolament huma skond l-opinjoni tal-Kumitat nominat fl-Artikolu 22 tar-Regolament (KE) Nru 2368/2002,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2368/2002 huwa emendat kif ġej:
It-test kontenut fl-Anness ta' dan ir-Regolament huwa miżjud ma' l-Anness V tar-Regolament (KE) Nru 2368/2002.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, it-30 ta' April 2003.